3. ΒΑΣΙΛΙΚΟΝ ΔΙΑΤΑΓΜΑ της 16/30 Οκτ. 1836 Περί της επί κακουργήματι καταδίκης των κληρικών, στρατιωτικών και ναυτικών. Παρατηρήσαντες ότι προς εκτέλεσιν των υπό του άρθρου 44 και του ειδικού κληρικού νόμου διαταττομένων είναι ανάγκη να ορισθή, δι' ειδικού Δ/τος ο τρόπος καθ' ον πρέπει να γίνεται εις την υπερτάτην εκκλησιαστικήν και στρατιωτικήν ή ναυτικήν αρχήν η περί της επί κακουργήματι καταδίκης των κληρικών και στρατιωτικών ή ναυτικών ειδοποίησις, ως το αυτό άρθρον 44 εδ. 3 διαλαμβάνει, απεφασίσαμεν: (Αντί για τη σελ. 191(ε) Σελ. 191(στ) Τεύχος Σελ.  Άρθρον 1 Άμα κατασταθή αμετάκλητος η κατά κληρικού, στρατιωτικού ή ναυτικού τινος ποινή κακουργήματος καταγινώσκουσα απόφασις, ο αρμόδιος Εισαγγελεύς συντάσσει ειδοποίησιν, αποτεινομένην προς την Ιεράν Σύνοδον ή προς την επί των στρατιωτικών ή την επί των ναυτικών γραμματείαν της Επικρατείας, και την παραδίδει ή την στέλλει προς ένα των κλητήρων των εν τη έδρα των ειρημένων αρχών, δια να γενή κατά τάξιν η επίδοσις. Άρθρον 2 Η ειδοποίησις πρέπει να είναι προσηκόντως χρονολογημένη, υπογεγραμμένη παρά του εισαγγελέως, και εσφραγισμένη με την επίσημη αυτού σφραγίδα θέλει δε διαλαμβάνει· 1.Το όνομα, το επώνυμον, το αξίωμα, την κατοικίαν και παν άλλο ουσιώδες απαιτούμενον προς ακριβή χαρακτήρησιν του καταδικασθέντος κληρικού, στρατιωτικού ή ναυτικού· 2.Την καταγνωσθείσαν ποινήν 3.Πρόσκλησιν προς την υπερτάτην εκκλησιαστικήν, την ναυτικήν ή στρατιωτικήν αρχήν, του να ενεργήση την δια του άρθρου 44 της Ποινικής Δικονομίας, ή δια του σημερινού νόμου, διατασσομένην καθαίρεσιν εντός της ωρισμένης προθεσμίας. Εις τον νέον Κώδικα Ποιν. Δικονομίας δεν υπάρχει διάταξις αντίστοιχος του άρθρου 44 της παλαιάς. Άρθρον 3 Η ειδοποίησις αύτη επιδίδεται, επί μεν κληρικών, εις τον πρόεδρον της Ιεράς Συνόδου, επί δε στρατιωτικών και ναυτικών, εις τον επί των στρατιωτικών ή επί των ναυτικών γραμματέα της επικρατείας ιδίαις χερσίν .  ούτοι δε χρεωστούν να υπογράφουν την της επιδόσεως απόδειξιν, την οποίαν ο κλητήρ αποστέλλει προς τον παραγγείλαντα εισαγγελέα. Άρθρον 4 Η Ιερά Σύνοδος και η επί των στρατιωτικών ή επί των ναυτικών Γραμματεία, εκτελεσθείσης της καθαιρέσεως, στέλλουν προς τον εισαγγελέα έγγραφον περί τούτου ειδοποίησιν, δια να ενεργήση τα προς εκτέλεσιν της ποινικής αποφάσεως. Σελ. 192(στ) Τεύχος Σελ  